paragraph_text: Policitemija vera (stariji naziv: policitemija rubra vera) je mijeloproliferativna novotvorina klonalne matične stanice koju karakterizira povećano stvaranje eritrocita. Uz povišene vrijednosti eritrocita, mogu biti prisutne i povišene vrijednosti granulocita i trombocita (panmijeloza). Abnormalni klon potiskuje rast i sazrijevanje normalnog klona u koštanoj srži.